གྲྭ་བཙུན་ཚོས་ཆོས་ལུགས་དད་མོས་རང་དབང་མེད་པའི་གནས་སྟངས་ལ་མ་དགའ་བའི་རྣམ་འགྱུར་ཕྲན་བུ་ཙམ་བསྟན་ཚེ་ལམ་སང་ཉེས་ཆད་ལྗིད་མོ་གཅོད་ངེས་ཡིན།ལྷག་པར་དུ་བོད་རང་བཙན་གྱི་ལྟ་བ་འཛིན་མཁན་ཚོར་གདུག་རྩུབ་ཆེན་པོས་རྡུང་རྡེག་བྱེད་ཀྱིན་ཡོད།རྒྱ་ནག་གི་བཙོན་ཁང་དུ་མནར་གཅོད་ཚད་མེད་མྱངས་པའི་བོད་མི་ཚོས་དངོས་སུ་སྡུག་གྱོང་མྱངས་ཚུལ་བརྗོད་པ་ལྟར་ན།རྒྱ་ནག་གི་དྲག་ཆས་ཉེན་རྟོག་པ་དང་།ཉེན་རྟོག་པ།དམག་མས་གློག་འགྱིག་དང་།བོའུ་ཤིང་།ལྕགས་མདོང་།ཁུ་ཚུར་དང་རྡོག་པ་གཞུ་བ་སོགས་ལས་གཞན།ད་དུང་ཐ་མག་གིས་སྲེག་པ།ཁྱི་ལ་སོ་རྒྱག་གི་འཇུག་པ།བཙུན་མའི་མོ་མཚན་ནང་གློག་འགྱིག་གིས་རྒྱག་པ་སོགས་ལྟ་བའི་མིག་གིས་མི་བཟོད་པའི་ཡ་ངའི་ཐབས་ངན་གྱིས་ཚ་འདྲི་ཚ་ལེན་བྱེད་ཀྱིན་ཡོད།དེ་སྔོན་བོད་ལྗོངས་དུ་ཉེན་རྟོག་པ་ཡིན་པའི་རྒྱ་རིགས་བཙན་བྱོལ་བ་ཞིག་གིས་བོད་ལྗོངས་སུ།ཉེན་རྟོག་པའི་ཉེས་གཏག་གཏོང་སྟངས་རིགས༣༣ཡོདཅེས་བརྗོད་འདུག